钦定古今图书集成/历象汇编/乾象典/第089卷 > 《奉和圣制瑞雪篇》刘庭琦
## 钦定古今图书集成/历象汇编/乾象典/第089卷 > 《奉和圣制瑞雪篇》刘庭琦

“紫宸飞雪晓徘徊，层阁重门雪照开。九衢皛耀浮埃
尽，千品差池贽帛来。何处田中非种玉，谁家院里不
生梅。埋云翳景无穷已，因风落地吹还起。先过翡翠
宝房中，转入鸳鸯金殿里。美人含笑出联翩，艳逸相
轻𩰚容止。罗衣点著浑是花，玉手抟来半成水。奕奕
纷纷何所如，顿忆杨园二月初。羞同班女高秋扇，欲”
照明王乙夜书。姑射山中符圣寿，芙蓉阙下降仙车。
愿随睿泽流无限，长报丰年贵有馀。